KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. június 22-i ülésére)

TÁRGY: ÖNKORMÁNYZATI LAKÁSOK ÉRTÉKESÍTÉSE

Megüresedett a Luther tér 7. fszt. 1. sz. alatti 35 m2 nagyságú, 1 szoba összkomfortos és a Luther tér 7. II. e. 7. ajtószám alatti 59 m2 nagyságú, 2 szoba komfortos lakás. A lakások a Luther tér 6-7. sz. alatti 28 lakásos társasházban találhatók, amelyben az önkormányzatnak még hat lakása van. Az épület több mint 30 éves, a társasház közössége tervezi az épület felújítását. Az egyszobás lakás jó állagú, a kétszobás lakás lelakott, jelentős felújítást igényel.

Figyelemmel a várható felújítási és a társasházi közös költségek magas összegére, továbbá arra, hogy minél kevesebb vegyes tulajdonú társasházban rendelkezzen az Önkormányzat lakással, javasolom a két lakást árverés útján, a szakértő által megállapított becsült forgalmi értékkel megegyező induló kikiáltási áron értékesítésre kijelölni.

Kiskőrös, 2011. június 2.


Domonyi László sk.


polgármester

HATÁROZAT-TERVEZET

1. A Képviselő-testület árverés útján történő értékesítésre jelöli ki, az önkormányzati tulajdonú,

a) kiskőrösi 2650/2/A/15 hrsz-ú, a természetben Luther tér 7. fszt. 1. sz. alatti 35 m2 alapterületű, 1 szoba komfortos lakást, az induló kikiáltási árat 5.300.000,- Ft-ban állapítja meg.

b) kiskőrösi 2650/2/A/21 hrsz-ú, a természetben Luther tér 7. sz. II. e.7. ajtószám alatti 59 m2 alapterületű, 2 szoba komfortos lakást, az induló kikiáltási árat 6.000.000,- Ft-ban állapítja meg.

2. A Képviselő-testület felhatalmazza a polgármestert az adásvételi szerződések megkötésére.

Felelős:
polgármester

Határidő:
2011. december 31. 

